nibzard/narodne-novine-full-text-markdown huggingface dataset:
### NN 110/2015 (13.10.2015.), Obvezatne upute broj Z VIII o načinu uređenja biračkog mjesta

DRŽAVNO IZBORNO POVJERENSTVO REPUBLIKE HRVATSKE

2142

Na osnovi članka 56. točka 3. Zakona o izborima zastupnika u Hrvatski sabor (»Narodne novine«, broj 66/15 – pročišćeni tekst i 104/15 – Odluka i Rješenje Ustavnog suda Republike Hrvatske, broj: U-I-1397/2015 od 24. rujna 2015., dalje: Zakon) Državno izborno povjerenstvo Republike Hrvatske utvrđuje

OBVEZATNE UPUTE BROJ Z VIII

O NAČINU UREĐENJA BIRAČKOG MJESTA

1. U prostorijama u kojima će se glasovati (biračko mjesto) smiju se isticati državni simboli u skladu s Ustavom Republike Hrvatske i Zakonom o grbu, zastavi i himni Republike Hrvatske te zastavi i lenti Predsjednika Republike Hrvatske, kao što su grb Republike Hrvatske i zastava Republike Hrvatske, te obilježja županija, gradova odnosno općina sukladno njihovom statutu.

2. Birački odbor je dužan neposredno prije otvaranja biračkog mjesta, na biračkom mjestu vidljivo istaknuti oglas sa svim prihvaćenim listama i imenima i prezimenima kandidata izborne jedinice i sa svim prihvaćenim kandidaturama u XII. izbornoj jedinici, te naputak o načinu glasovanja birača pripadnika nacionalnih manjina.

3. Biračko mjesto mora biti uređeno i opremljeno na način da se osigura tajnost glasovanja paravanima ili sličnim sredstvima tako da nitko u prostoriji ne može vidjeti kako je birač popunio glasački listić.

4. Birački odbor provjerit će je li sav promidžbeni materijal vezan uz izbornu promidžbu uklonjen s biračkog mjesta i iz njegove neposredne blizine (50 m) u protivnom će isti ukloniti članovi biračkog odbora.

5. Birački odbor dužan je na prednju stranu svake glasačke kutije vidljivo istaknuti oznaku izborne jedinice za koju se glasuje.

6. Ove Obvezatne upute stupaju na snagu danom donošenja, a objavit će se na internetskim stranicama Državnog izbornog povjerenstva www.izbori.hr i u »Narodnim novinama«.

Klasa: 013-03/15-01/24

Urbroj: 507/19-15-13

Zagreb, 12. listopada 2015.

Predsjednik

Branko Hrvatin, dipl. iur., v. r.
### NN 111/2015 (14.10.2015.), Pravilnik o načinu osiguravanja prometa na željez­ničko-cestovnim prijelazima i pješačkim prijelazima preko pruge

MINISTARSTVO POMORSTVA, PROMETA I INFRASTRUKTURE

2145

Na temelju članka 83. stavka 10. Zakona o sigurnosti i interoperabilnosti željezničkog sustava (»Narodne novine« broj 82/2013, 18/2015), ministar pomorstva, prometa i infrastrukture donosi

[PRAVILNIK
O NAČINU OSIGURAVANJA PROMETA NA ŽELJEZNIČKO-CESTOVNIM PRIJELAZIMA I PJEŠAČKIM PRIJELAZIMA PREKO PRUGE](dodatni/438021.pdf)

111 14.10.2015 Pravilnik o načinu osiguravanja prometa na željez­ničko-cestovnim prijelazima i pješačkim prijelazima preko pruge
### NN 111/2015 (14.10.2015.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVLJA

2148

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03., 31/10. i 139/10.) ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03., 179/03., 95/04., 179/04., 113/05., 130/05., 05/06., 45/06., 78/06., 98/06., 113/06., 45/07., 77/07., 116/07., 126/07., 133/07., 15/08., 29/08., 45/08., 90/08., 135/08., 15/09., 26/09., 33/09., 43/09., 68/09., 78/09., 89/09., 116/09., 138/09., 14/10., 31/10., 44/10., 79/10., 120/10., 133/10., 12/11., 34/11., 44/11., 58/11., 68/11., 87/11., 112/11., 136/11., 148/11., 18/12., 30/12., 55/12., 65/12., 83/12., 106/12., 113/12., 8/13., 22/13., 35/13., 46/13. 69/13., 89/13., 151/13., 61/14., 94/14., 130/14,152/14., 26/15., 34/15., 42/15., 53/15., 77/15. i 90/15.) u točki I. iza rednog broja 128. dodaju se brojevi i riječi:

»129. Dom zdravlja Dr. Andrija Štampar Nova Gradiška, M. A. Relkovića 7, Nova Gradiška,

130. Poliklinika dr. Ercegović, Split, Lička 2.«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1

Urbroj: 534-03-1-1/4-15-127

Zagreb, 28. rujna 2015.

Ministar

prim. Siniša Varga, dr. med. dent., v. r.
### NN 111/2015 (14.10.2015.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVLJA

2149

Na temelju članka 107. stavka 4. i stavka 6. Zakona o oružju (»Narodne novine« broj 63/07., 146/08., 59/12.), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 78/09, 91/09, 116/09, 138/09, 14/10, 31/10, 44/10, 79/10, 118/10, 133/10, 12/11, 36/11, 42/11, 58/11, 68/11, 76/11, 112/11, 148/11, 18/12, 30/12, 55/12, 65/12, 69/12, 83/12, 106/12, 113/12, 8/13, 22/13, 35/13, 46/13, 69/13, 89/13, 122/13, 151/13, 61/14, 94/14, 130/14, 152/14, 26/15, 42/15, 53/15 i 90/15.) iza rednog broja 287. dodaje se redni broj i riječi:

288. »Poliklinika dr. Ercegović, Split, Lička 2.«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08

Urbroj: 534-03-1-1/4-15-114

Zagreb, 28. rujna 2015.

Ministar

prim. Siniša Varga, dr. med. dent., v. r.
### NN 111/2015 (14.10.2015.), Rješenje Zavoda za unapređivanje zaštite na radu klasa: UP/I-115-01/15-01/89 urbroj: 425-02/5-15-4 od 7. listopada 2015.

ZAVOD ZA UNAPREĐIVANJE ZAŠTITE NA RADU

2150

Na zahtjev ZOP – tehnološke usluge d.o.o. iz Zagreba, Gračanske Dužice 72, OIB: 01233257226, a na temelju članka 30. stavka 2. i članka 82. stavka 7. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

ZOP – tehnološke usluge d.o.o. iz Zagreba, Gračanske Dužice 72, OIB: 01233257226, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. izrada procjene rizika

3. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

4. ispitivanja radne opreme

5. ispitivanja u radnom okolišu:

    a) ispitivanja fizikalnih čimbenika.

O obavljenim ispitivanjima navedeno društvo je obvezno izdavati i čuvati isprave te voditi evidenciju.

II.

Poslove iz točke I. ovog Rješenja navedeno društvo može obavljati dok ispunjava propisane uvjete a o svim promjenama koje se odnose na ispunjavanje propisanih uvjeta društvo je dužno obavijestiti ovaj Zavod odmah nakon nastanka promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/89

Urbroj: 425-02/5-15-4

Zagreb, 7. listopada 2015.

Ravnatelj

Vitomir Begović, v. r.

111 14.10.2015 Rješenje Zavoda za unapređivanje zaštite na radu klasa: UP/I-115-01/15-01/89 urbroj: 425-02/5-15-4 od 7. listopada 2015.
### NN 111/2015 (14.10.2015.), Rješenje Zavoda za unapređivanje zaštite na radu klasa: UP/I-115-01/15-01/92 urbroj: 425-02/4-15-2 od 7. listopada 2015.

ZAVOD ZA UNAPREĐIVANJE ZAŠTITE NA RADU

2151

Na zahtjev EcoMission d.o.o. iz Varaždina, Vladimira Nazora 12, OIB: 98383948072, a na temelju članka 30. stavka 2. i članka 82. stavka 7. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

EcoMission d.o.o. iz Varaždina, Vladimira Nazora 12, OIB: 98383948072, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. izrada procjene rizika

3. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

4. ispitivanja u radnom okolišu:

   a) ispitivanja fizikalnih čimbenika.

   b) ispitivanja kemijskih i bioloških čimbenika.

O obavljenim ispitivanjima, navedeno društvo je obvezno izdavati i čuvati isprave te voditi evidenciju.

II.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta društvo je dužno obavijestiti ovaj Zavod odmah nakon nastanka promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/92

Urbroj: 425-02/4-15-2

Zagreb, 7. listopada 2015.

Ravnatelj

Vitomir Begović, v. r.

111 14.10.2015 Rješenje Zavoda za unapređivanje zaštite na radu klasa: UP/I-115-01/15-01/92 urbroj: 425-02/4-15-2 od 7. listopada 2015.
### NN 111/2015 (14.10.2015.), Rješenje Zavoda za unapređivanje zaštite na radu klasa: UP/I-115-01/15-01/94 urbroj: 425-02/3-15-3 od 7. listopada 2015.

ZAVOD ZA UNAPREĐIVANJE ZAŠTITE NA RADU

2152

Na zahtjev ENERGOATEST d.o.o. iz Velike Gorice, Ninska 20, OIB: 63759424811, a na temelju članka 30. stavka 2. i članka 82. stavka 7. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

ENERGOATEST d.o.o. iz Velike Gorice, Ninska 20, OIB: 63759424811, ispunjava uvjete za obavljanje poslova zaštite na radu te se ovlašćuje za obavljanje sljedećih poslova:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba za obavljanje predmetnih poslova ima zaposlenu osobu: Nikola Ećimović, OIB: 47851166744, a o obavljenim poslovima je obvezna voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta pravna osoba je dužna obavijestiti ovaj Zavod odmah nakon nastanka promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/94

Urbroj: 425-02/3-15-3

Zagreb, 7. listopada 2015.

Ravnatelj

Vitomir Begović, v. r.
### NN 111/2015 (14.10.2015.), Rješenje Zavoda za unapređivanje zaštite na radu klasa: UP/I-115-01/15-01/95 urbroj: 425-02/3-15-3 od 7. listopada 2015.

ZAVOD ZA UNAPREĐIVANJE ZAŠTITE NA RADU

2153

Na zahtjev VIZOR d.o.o. iz Varaždina, Koprivnička 1, OIB: 28579840610, a na temelju članka 30. stavka 2. i članka 82. stavka 7. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

VIZOR d.o.o. iz Varaždina, Koprivnička 1, OIB: 28579840610, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. izrada procjene rizika

3. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

4. ispitivanja radne opreme

5. ispitivanja u radnom okolišu:

a) ispitivanja fizikalnih čimbenika

b) ispitivanja kemijskih čimbenika.

O obavljenim ispitivanjima navedeno društvo je obvezno izdavati i čuvati isprave te voditi evidenciju.

II.

Ovim Rješenjem stavlja se izvan snage Rješenje Ministarstva rada i mirovinskoga sustava klasa: UP/I-115-01/14-04/18, urbroj: 524-03-02-01/2-14-2 od 29. prosinca 2014. godine.

III.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta društvo je dužno obavijestiti ovaj Zavod odmah nakon nastanka promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/15-01/95

Urbroj: 425-02/3-15-3

Zagreb, 7. listopada 2015.

Ravnatelj

Vitomir Begović, v. r.
### NN 111/2015 (14.10.2015.), Rješenje Zavoda za unapređivanje zaštite na radu klasa: UP/I-115-01/15-01/97 urbroj: 425-02/3-15-3 od 7. listopada 2015.

ZAVOD ZA UNAPREĐIVANJE ZAŠTITE NA RADU

2154

Na zahtjev Ustanove VOX VIVA iz Zagreba, Rogićeva 21, OIB: 11463257283, a na temelju članka 30. stavka 2. i članka 82. stavka 7. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

Ustanova VOX VIVA iz Zagreba, Rogićeva 21, OIB: 11463257283, ispunjava uvjete za obavljanje poslova zaštite na radu te se ovlašćuje za obavljanje sljedećih poslova:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba za obavljanje predmetnih poslova ima zaposlenu osobu: Dražena Leša, OIB: 04956029278, a o obavljenim poslovima je obvezna voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta pravna osoba je dužna obavijestiti ovaj Zavod odmah nakon nastanka promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/97

Urbroj: 425-02/3-15-3

Zagreb, 7. listopada 2015.

Ravnatelj

Vitomir Begović, v. r.
### NN 111/2015 (14.10.2015.), Indeks proizvođačkih cijena industrijskih proizvoda na domaćem tržištu u rujnu 2015.

DRŽAVNI ZAVOD ZA STATISTIKU

2159

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU

U RUJNU 2015.

Indeks proizvođačkih cijena industrijskih proizvoda na domaćem tržištu u rujnu 2015. u odnosu na kolovoz 2015. iznosi 99,5.

Klasa: 954-02/15-01/01

Urbroj: 555-06-03-03-15-15

Zagreb, 12. listopada 2015.

Ravnatelj

Marko Krištof, v. r.
### NN 112/2015 (16.10.2015.), Uredba o izmjenama i dopuni Uredbe o nazivima radnih mjesta i koeficijentima složenosti poslova u javnim službama

VLADA REPUBLIKE HRVATSKE

2163

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/01 i 39/09), Vlada Republike Hrvatske je na sjednici održanoj 14. listopada 2015. godine donijela

UREDBU

O IZMJENAMA I DOPUNI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/13, 72/13, 151/13, 9/14, 40/14, 51/14, 77/14, 83/14, 87/14, 120/14, 147/14, 151/14, 11/15, 32/15, 38/15, 60/15 i 83/15), članak 16. podstavak a) Položaji I. vrste, mijenja se i glasi:

»a) Položaji I. vrste

1. ravnatelj ustanove koja upravlja nacionalnim
    parkom Plitvice i Brijuni                                       3,007

2. ravnatelj ustanove koja upravlja
    nacionalnim parkom                                             2,425

3. pomoćnik ravnatelja iz točke 1. 2,231

4. ravnatelj ustanove koja upravlja
    parkom prirode                                                   2,134

5. pomoćnik ravnatelja iz točke 2.
    stručni voditelj ustanove koja upravlja
    nacionalnim parkom i parkom prirode                  1,794

6. glavni nadzornik 1,600«.

Članak 2.

Iza članka 16. dodaje se članak 16.a koji glasi:

»Članak 16.a

Posebni nazivi radnih mjesta i koeficijenti složenosti poslova u Hrvatskoj agenciji za okoliš i prirodu su:

a) Položaji I. vrste

1. ravnatelj Hrvatske agencije za okoliš i prirodu     2,716

2. pomoćnik ravnatelja Hrvatske agencije
    za okoliš i prirodu za okoliš                                2,425

3. pomoćnik ravnatelja Hrvatske agencije
    za okoliš i prirodu za prirodu                              2,425

4. voditelj ureda ravnatelja Hrvatske agencije
    za okoliš i prirodu                                              1,940«.

Članak 3.

U članku 29. podstavku a) Položaji I. vrste, točka 2. mijenja se i glasi:

»2. pomoćnik ravnatelja                                        2,425«.

U podstavku b) Radna mjesta I. vrste, u točki 1. riječ: »programa« briše se.

Članak 4.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-03/102

Urbroj: 50301-09/06-15-3

Zagreb, 14. listopada 2015.

Predsjednik

Zoran Milanović, v. r.

112 16.10.2015 Uredba o izmjenama i dopuni Uredbe o nazivima radnih mjesta i koeficijentima složenosti poslova u javnim službama
### NN 112/2015 (16.10.2015.), Odluka o obvezi rada ureda državne uprave radi provedbe izbora za zastupnike u Hrvatski sabor

112 16.10.2015 Odluka o obvezi rada ureda državne uprave radi provedbe izbora za zastupnike u Hrvatski sabor

VLADA REPUBLIKE HRVATSKE

2165

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14), Vlada Republike Hrvatske je na sjednici održanoj 14. listopada 2015. godine donijela

ODLUKU

O OBVEZI RADA UREDA DRŽAVNE UPRAVE RADI PROVEDBE IZBORA ZA ZASTUPNIKE U HRVATSKI SABOR

I.

Uredi države uprave u županijama i Gradski ured za opću upravu Grada Zagreba, odnosno službenici koji rade na pripremi, provjeri i izradi popisa birača te izdavanju potvrda za glasovanje, radit će:

24. listopada 2015. godine od 8,00 do 14,00 sati

28. listopada 2015. godine do 24,00 sata, te

8. studenoga 2015. godine, na dan održavanja izbora, za sve vrijeme glasovanja od 7 do 19 sati.

II.

Za vrijeme održavanja izbora u sjedištima diplomatsko-konzularnih ureda Republike Hrvatske u subotu 7. studenoga 2015. godine radit će službenici u Gradskom uredu za opću upravu Grada Zagreba.

III.

Potrebu rada izvan redovnog radnog vremena odredit će predstojnik ureda državne uprave u županiji ovisno o potrebama i mjesnim prilikama u županiji, radi obavljanja poslova iz točke I ove Odluke.

IV.

Za provedbu ove Odluke zadužuju se predstojnici ureda državne uprave u županijama i gradonačelnik Grada Zagreba.

V.

Državnim službenicima i namještenicima za rad u dane određene ovom Odlukom isplatit će se naknada sukladno odredbama Kolektivnog ugovora.

VI.

Sredstva za provedbu ove Odluke osigurana su u Državnom proračunu Republike Hrvatske za 2015. godinu i projekcijama za 2016. i 2017. godinu, u okviru Razdjela Ministarstva uprave 095, glava 09510 Uredi državne uprave u županijama.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/468

Urbroj: 50301-09/06-15-2

Zagreb, 14. listopada 2015.

Predsjednik

Zoran Milanović, v. r.
### NN 112/2015 (16.10.2015.), Odluka o izmjeni Odluke o pokretanju Projekta objedinjavanja informacijskog sustava Hrvatskog zavoda za mirovinsko osiguranje u Shared Service Centru

VLADA REPUBLIKE HRVATSKE

2167

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14), Vlada Republike Hrvatske je na sjednici održanoj 14. listopada 2015. godine donijela

ODLUKU

O IZMJENI ODLUKE O POKRETANJU PROJEKTA OBJEDINJAVANJA INFORMACIJSKOG SUSTAVA HRVATSKOG ZAVODA ZA MIROVINSKO OSIGURANJE U SHARED SERVICE CENTRU

I.

U Odluci o pokretanju Projekta objedinjavanja informacijskog sustava Hrvatskog zavoda za mirovinsko osiguranje u Shared Service Centru (»Narodne novine«, broj 91/15), točka III. mijenja se i glasi:

»Međusobni odnosi između Hrvatskog zavoda za mirovinsko osiguranje i APIS IT-a u izvršavanju poslova iz točke II. ove Odluke, uredit će se posebnim ugovorom za razdoblje od najmanje četiri godine, koji će se sklopiti do 30. lipnja 2016. godine.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/466

Urbroj: 50301-04/04-15-3

Zagreb, 14. listopada 2015.

Predsjednik

Zoran Milanović, v. r.
### NN 113/2015 (19.10.2015.), Izmjene i dopune Mreže javne zdravstvene službe

MINISTARSTVO ZDRAVLJA

2176

Na temelju članka 37. stavka 2. Zakona o zdravstvenoj zaštiti (»Narodne novine«, broj 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 22/2014 i 154/2014) uz prethodno pribavljeno mišljenje Hrvatskog zavoda za zdravstveno osiguranje, Hrvatskog zavoda za javno zdravstvo, nadležnih komora i predstavničkih tijela jedinica područne (regionalne) samouprave, ministar zdravlja donosi

[IZMJENE I DOPUNE
MREŽE JAVNE ZDRAVSTVENE SLUŽBE](dodatni/438080.pdf)

113 19.10.2015 Izmjene i dopune Mreže javne zdravstvene službe
### NN 113/2015 (19.10.2015.), Pravilnik o mjerama za sprečavanje emisije plinovitih onečišćivača i onečišćivača u obliku čestica iz motora s unutrašnjim izgaranjem koji se ugrađuju u necestovne pokretne strojeve TPV 401 (Izdanje 02)

DRŽAVNI ZAVOD ZA MJERITELJSTVO

2177

Na temelju članka 61. stavka 8. Zakona o zaštiti okoliša (»Narodne novine«, br. 80/13, 78/15), ravnatelj Državnog zavoda za mjeriteljstvo u suradnji s ministrom zaštite okoliša i prirode donosi

[PRAVILNIK
O MJERAMA ZA SPREČAVANJE EMISIJE PLINOVITIH ONEČIŠĆIVAČA I
ONEČIŠĆIVAČA U OBLIKU ČESTICA IZ MOTORA S UNUTRAŠNJIM IZGARANJEM KOJI SE
UGRAĐUJU U NECESTOVNE POKRETNE STROJEVE TPV 401 (IZDANJE 02)](dodatni/438082.pdf)

113 19.10.2015 Pravilnik o mjerama za sprečavanje emisije plinovitih onečišćivača i onečišćivača u obliku čestica iz motora s unutrašnjim izgaranjem koji se ugrađuju u necestovne pokretne strojeve TPV 401 (Izdanje 02)

113 19.10.2015 Pravilnik o mjerama za sprečavanje emisije plinovitih onečišćivača i onečišćivača u obliku čestica iz motora s unutrašnjim izgaranjem koji se ugrađuju u necestovne pokretne strojeve TPV 401 (Izdanje 02)
### NN 114/2015 (21.10.2015.), Pravilnik o mjerilima i načinu korištenja vlastitih prihoda kaznenih tijela

MINISTARSTVO PRAVOSUĐA

2178

Na temelju članka 38. stavka 4. Zakona o izvršavanju državnog proračuna Republike Hrvatske za 2015. godinu (»Narodne novine«, broj 148/14.), ministar pravosuđa uz suglasnost ministra financija, donosi

PRAVILNIK

O MJERILIMA I NAČINU KORIŠTENJA VLASTITIH PRIHODA KAZNENIH TIJELA

I. OPĆE ODREDBE

Članak 1.

(1) Ovim se pravilnikom uređuju mjerila i način korištenja vlastitih prihoda kaznenih tijela.

(2) Kaznena tijela su u smislu ovog Pravilnika tijela zatvorskog sustava: kaznionice, zatvori i odgojni zavodi.

(3) Odredbe ovog Pravilnika ne odnose se na sredstva koja su za rad kaznenih tijela osigurana u državnom proračunu.

II. OSTVARENJE I KORIŠTENJE VLASTITIH PRIHODA

Članak 2.

(1) Kaznena tijela ostvaruju vlastite prihode obavljanjem sljedećih djelatnosti:

– radom zatvorenika u vlastitoj proizvodnji,

– radom zatvorenika temeljem ugovora između kaznenog tijela i poslodavca,

– uslijed nastavka rada zatvorenika i nastavka vlastite djelatnosti zatvorenika,

– nabavom potrepština za zatvorske prodavaonice, odnosno ostvarivanjem popusta na količinu (tzv. količinski rabat)

– iznajmljivanjem prostora i opreme.

(2) Kaznena tijela ostvaruju vlastite prihode i od naknada za fotokopiranje, preprate, od naknada šteta, prodaje otpada i drugih sličnih aktivnosti.

Članak 3.

(1) Vlastiti prihodi iz članka 2. ovog Pravilnika, koriste se za podmirivanje rashoda povezanih s obavljanjem djelatnosti od kojih se ostvaruju vlastiti prihodi i to ponajprije za:

– podmirenje rashoda nastalih obavljanjem djelatnosti i

– isplatu naknada za rad i nagrada zatvorenicima.

(2) Iznosi ostvarenih vlastitih prihoda, koji preostanu nakon podmirenja rashoda iz stavka 1. ovog članka, koriste se u kaznenim tijelima kao sredstva za obavljanje redovne djelatnosti i u svrhu poboljšanja uvjeta života i rada zatvorenika, za tehnološko unapređenje rada te za ostale tekuće i kapitalne rashode.

(3) O načinu korištenja sredstava iz stavka 2. ovog članka odlučuje upravitelj kaznenog tijela uz suglasnost ministra nadležnog za poslove pravosuđa.

Članak 4.

Kaznena tijela koja ostvaruju vlastite prihode, dužna su ih evidentirati sukladno propisima kojima je uređeno proračunsko računovodstvo.

III. NADZOR I IZVJEŠTAVANJE

Članak 5.

Nadzor nad ostvarivanjem i korištenjem vlastitih prihoda sukladno odredbama ovog Pravilnika provodi ministarstvo nadležno za poslove pravosuđa.

Članak 6.

(1) Kaznena tijela koja primjenjuju odredbe ovog Pravilnika obvezna su sastavljati mjesečna izvješća o ostvarenju i korištenju vlastitih prihoda sukladno ovom Pravilniku.

(2) Mjesečno izvješće iz stavka 1. ovog članka kaznena tijela dostavljaju u Ministarstvo pravosuđa do 5. u mjesecu za prethodni mjesec.

IV. ZAVRŠNA ODREDBA

Članak 7.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/15-01/67

Urbroj: 514-07-01-01-04-15-06

Zagreb, 29. rujna 2015.

Ministar

Orsat Miljenić, v. r.
### NN 114/2015 (21.10.2015.), Odluka o određivanju visine naknade za vođenje jedinstvenog računovodstva osobnih računa članova obveznih mirovinskih fondova

114 21.10.2015 Odluka o određivanju visine naknade za vođenje jedinstvenog računovodstva osobnih računa članova obveznih mirovinskih fondova

MINISTARSTVO RADA I MIROVINSKOGA SUSTAVA

2180

Na temelju članka 27. stavka 3. Zakona o Središnjem registru osiguranika (»Narodne novine«, broj 159/13) ministar rada i mirovinskoga sustava u suradnji s ministrom financija, donosi

ODLUKU

O ODREĐIVANJU VISINE NAKNADE ZA VOĐENJE JEDINSTVENOG RAČUNOVODSTVA OSOBNIH RAČUNA ČLANOVA OBVEZNIH MIROVINSKIH FONDOVA

I.

Ovom Odlukom određuje se visina naknade za vođenje jedinstvenog računovodstva osobnih računa članova obveznih mirovinskih fondova, koju Središnji registar osiguranika zaračunava obveznim mirovinskim društvima.

II.

Naknada iz točke I. ove Odluke iznosi 2,50 kn po članu obveznog mirovinskog fonda.

III.

Obračun naknade iz točke II. ove Odluke obavlja se na dnevnoj osnovi, prema prosječnom broju članova u obveznom mirovinskom fondu u mjesecu za koji se zaračunava naknada, a račun se ispostavlja do osmog u mjesecu za prethodni mjesec.

IV.

Ova Odluka stupa na snagu 1. siječnja 2016. godine, a objavit će se u »Narodnim novinama«.

Klasa: 023-01/15-01/140

Urbroj: 524-05-02-02/1-15-4

Zagreb, 30. rujna 2015.

Ministar
prof. dr. sc. Mirando Mrsić, dr. med., v. r.
### NN 114/2015 (21.10.2015.), Rješenje Ministarstva zdravlja klasa: UP/I-510-01/14-01/26, urbroj: 534-04-1-2/7-15-24 od 6. listopada 2015

114 21.10.2015 Rješenje Ministarstva zdravlja klasa: UP/I-510-01/14-01/26, urbroj: 534-04-1-2/7-15-24 od 6. listopada 2015

MINISTARSTVO ZDRAVLJA

2186

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj: 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za reumatologiju i kliničku imunologiju Klinike za unutarnje bolesti Kliničkog bolničkog centra Split, dodjeljuje se naziv »Referentni centar Ministarstva zdravlja za sistemsku sklerozu« na vrijeme od pet godina.

2. Zavod za reumatologiju i kliničku imunologiju Klinike za unutarnje bolesti Kliničkog bolničkog centra Split, dužan je do isteka pet godina od dodjele naziva podnijeti zahtjev za obnovu naziva »Referentni centar Ministarstva zdravlja za sistemsku sklerozu«.

3. »Referentni centar Ministarstva zdravlja za sistemsku sklerozu« Zavoda za reumatologiju i kliničku imunologiju Klinike za unutarnje bolesti Kliničkog bolničkog centra Split, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/14-01/26

Urbroj: 534-04-1-2/7-15-24

Zagreb, 6. listopada 2015.

Ministar
prim. Siniša Varga, dr. med. dent., v. r.
### NN 114/2015 (21.10.2015.), Indeks potrošačkih cijena u rujnu 2015 .

114 21.10.2015 Indeks potrošačkih cijena u rujnu 2015 .

DRŽAVNI ZAVOD ZA STATISTIKU

2187

Državni zavod za statistiku objavljuje

INDEKS

POTROŠAČKIH CIJENA U RUJNU 2015.

Indeks potrošačkih cijena u rujnu 2015. u odnosu na kolovoz 2015. iznosi 100,4.

Klasa: 957-04/15-01/10

Urbroj: 555-09-05-15-8

Zagreb, 15. listopada 2015.

Ravnatelj
Marko Krištof, v. r.
### NN 114/2015 (21.10.2015.), Odluka o imenovanju članova Etičkog povjerenstva

114 21.10.2015 Odluka o imenovanju članova Etičkog povjerenstva

USTAVNI SUD REPUBLIKE HRVATSKE

2189

Na temelju članka 104. stavka 2. Zakona o izborima zastupnika u Hrvatski sabor (»Narodne novine« broj 116/99., 109/00., 53/03., 69/03. – pročišćeni tekst, 167/03., 44/06., 19/07., 20/09., 145/10., 24/11., 93/11., 120/11. – pročišćeni tekst, 19/15., 66/15. – pročišćeni tekst i 104/15.), Ustavni sud Republike Hrvatske u sastavu Jasna Omejec, predsjednica Ustavnog suda te suci Ustavnog suda Snježana Bagić, Slavica Banić, Mario Jelušić, Davor Krapac, Ivan Matija, Antun Palarić, Aldo Radolović, Duška Šarin i Miroslav Šeparović, na sjednici održanoj 16. listopada 2015. donio je

ODLUKU

O IMENOVANJU ČLANOVA ETIČKOG POVJERENSTVA

I.

Na temelju članka 105. Zakona o izborima zastupnika u Hrvatski sabor, predsjednik Etičkog povjerenstva po položaju je predsjednik Hrvatske akademije znanosti i umjetnosti akademik ZVONKO KUSIĆ.

II.

Imenuju se članovi Etičkog povjerenstva:

Na prijedlog većinske koalicije političkih stranaka, Socijaldemokratske partije Hrvatske, Hrvatske narodne stranke – liberalnih demokrata, Hrvatske stranke umirovljenika, Istarskog demokratskog sabora, Samostalne demokratske srpske stranke, Bošnjačke demokratske stranke Hrvatske i Istarskih demokrata:

1. doc. dr. sc. GORAN ČULAR iz Zagreba,

2. prof. dr. sc. TAMARA PERIŠIN iz Zagreba,

3. prof. dr. sc. IVAN KOPRIĆ iz Vrbovca.

Na prijedlog oporbenih političkih stranaka Hrvatske demokratske zajednice, Hrvatske građanske stranke, Hrvatske seljačke stranke, Hrvatske stranke prava dr. Ante Starčević, Hrvatskog demokratskog saveza Slavonije i Baranje, Hrvatskih laburista – Stranke rada, Demokratskog centra, Narodne stranke – reformista, Novog vala – Stranke razvoja, Održivog razvoja Hrvatske i Naprijed Hrvatska! – Progresivnog saveza:

4. prof. dr. sc. NIKOLA MIJATOVIĆ iz Zagreba,

5. prof. dr. sc. ZVONIMIR LAUC iz Osijeka,

6. prof. dr. sc. ŽARKO PUHOVSKI iz Zagreba.

III.

Ova Odluka stupa na snagu danom donošenja, a objavit će se u »Narodnim novinama«.

Broj: SuT-A-10/2015

Zagreb, 16. listopada 2015.

Predsjednica
prof. dr. sc. Jasna Omejec, v. r.
### NN 115/2015 (23.10.2015.), Uredba o izmjeni i dopuni Uredbe o klasifikaciji radnih mjesta policijskih službenika

VLADA REPUBLIKE HRVATSKE

2192

Na temelju članka 43. stavka 5. Zakona o policiji (»Narodne novine«, br. 34/11, 130/12, 89/14, 151/14 i 33/15), Vlada Republike Hrvatske je na sjednici održanoj 22. listopada 2015. godine donijela

UREDBU

O IZMJENI I DOPUNI UREDBE O KLASIFIKACIJI RADNIH MJESTA POLICIJSKIH SLUŽBENIKA

Članak 1.

U Uredbi o klasifikaciji radnih mjesta policijskih službenika (»Narodne novine«, br. 129/11, 82/12, 140/13, 32/15 i 40/15) u Popisu naziva radnih mjesta policijskih službenika, u odjeljku: »Kategorija Niži policijski službenici, Potkategorija Samostalni policijski službenik, Razina potkategorije 1 Samostalni policajac« radna mjesta: »vođa ophodnje, vođa ophodnje za sigurnost cestovnog prometa i vođa ophodnje za zadržavanje« brišu se.

Članak 2.

U odjeljku: »Kategorija Niži policijski službenici, Potkategorija Samostalni policijski službenik, Razina potkategorije 2 Viši policajac« iza radnog mjesta: »policijski službenik – operater Nacionalnog koordinacijskog centra« dodaju se radna mjesta: »vođa ophodnje, vođa ophodnje za sigurnost cestovnog prometa i vođa ophodnje za zadržavanje«.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-03/105

Urbroj: 50301-09/06-15-2

Zagreb, 22. listopada 2015.

Predsjednik

Zoran Milanović, v. r.
### NN 115/2015 (23.10.2015.), Uredba o izmjeni i dopunama Uredbe o jediničnim naknadama, korektivnim koeficijentima i pobližim kriterijima i mjerilima za utvrđivanje naknade na emisiju u okoliš oksida sumpora izraženih kao sumporov dioksid i oksida dušika izraženih kao dušikov dioksid

VLADA REPUBLIKE HRVATSKE

2193

Na temelju članka 17. stavka 1. Zakona o Fondu za zaštitu okoliša i energetsku učinkovitost (»Narodne novine«, br. 107/03 i 144/12), Vlada Republike Hrvatske je na sjednici održanoj 22. listopada 2015. godine donijela

UREDBU

O IZMJENI I DOPUNAMA UREDBE O JEDINIČNIM NAKNADAMA, KOREKTIVNIM KOEFICIJENTIMA I POBLIŽIM KRITERIJIMA I MJERILIMA ZA UTVRĐIVANJE NAKNADE NA EMISIJU U OKOLIŠ OKSIDA SUMPORA IZRAŽENIH KAO SUMPOROV DIOKSID I OKSIDA DUŠIKA IZRAŽENIH KAO DUŠIKOV DIOKSID

Članak 1.

U Uredbi o jediničnim naknadama, korektivnim koeficijentima i pobližim kriterijima i mjerilima za utvrđivanje naknade na emisiju u okoliš oksida sumpora izraženih kao sumporov dioksid i oksida dušika izraženih kao dušikov dioksid (»Narodne novine«, broj 71/04) u članku 2. stavku 1. podstavku 2. broj: »100« zamjenjuje se brojem: »3.000«.

U podstavku 3. broj: »30« zamjenjuje se brojem: »600«.

Članak 2.

U članku 5. iza stavka 2. dodaje se stavak 3. koji glasi:

»Jedinična naknada za jednu tonu emisije SO2 ili NO2 od 1. siječnja 2015. godine iznosi 00,00 kuna.«.

Članak 3.

U članku 9. iza stavka 2. dodaje se stavak 3. koji glasi:

»Za postupke koji se odnose na konačne obračune po jediničnoj naknadi iz članka 5. stavka 3. ove Uredbe neće se donositi posebno rješenje.«.

Članak 4.

Postupci pokrenuti po odredbama Uredbe o jediničnim naknadama, korektivnim koeficijentima i pobližim kriterijima i mjerilima za utvrđivanje naknade na emisiju u okoliš oksida sumpora izraženih kao sumporov dioksid i oksida dušika izraženih kao dušikov dioksid (»Narodne novine«, broj 71/04), radi naplate naknade po konačnom obračunu za 2014. godinu, dovršit će se prema odredbama te Uredbe.

Članak 5.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-03/104

Urbroj: 50301-05/25-15-2

Zagreb, 22. listopada 2015.

Predsjednik

Zoran Milanović, v. r.

115 23.10.2015 Uredba o izmjeni i dopunama Uredbe o jediničnim naknadama, korektivnim koeficijentima i pobližim kriterijima i mjerilima za utvrđivanje naknade na emisiju u okoliš oksida sumpora izraženih kao sumporov dioksid i oksida dušika izraženih kao dušikov dioksid
### NN 115/2015 (23.10.2015.), Odluka o davanju suglasnosti na Odluku Županijske skupštine Primorsko-goranske županije o izmjenama i dopunama Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije

VLADA REPUBLIKE HRVATSKE

2194

Na temelju članka 74. stavka 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09 i 123/11) i članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14), Vlada Republike Hrvatske je na sjednici održanoj 22. listopada 2015. godine donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE PRIMORSKO-GORANSKE ŽUPANIJE O IZMJENAMA I DOPUNAMA ODLUKE O UTVRĐIVANJU LUČKOG PODRUČJA U LUKAMA OTVORENIM ZA JAVNI PROMET ŽUPANIJSKOG I LOKALNOG ZNAČAJA NA PODRUČJU PRIMORSKO-GORANSKE ŽUPANIJE

I.

Daje se suglasnost na Odluku o izmjenama i dopunama Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije, klase: 021-04/15-01/7, urbroja: 2170/1-01-01/5-15-18, koju je donijela Županijska skupština Primorsko-goranske županije na 19. sjednici održanoj 16. srpnja 2015. godine, a koja se odnosi na proširenje lučkog područja za luke: Njivice, Omišalj i Voz, te utvrđivanje lučkog područja za luku Pazdehova (Dramalj).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/473

Urbroj: 50301-05/18-15-2

Zagreb, 22. listopada 2015.

Predsjednik

Zoran Milanović, v. r.
### NN 115/2015 (23.10.2015.), Pravilnik o izmjenama Pravilnika o izgledu, sadržaju i načinu vođenja zapisnika i dokumenata o sukladnosti godišnjeg stručno-tehničkog pregleda za žičare

115 23.10.2015 Pravilnik o izmjenama Pravilnika o izgledu, sadržaju i načinu vođenja zapisnika i dokumenata o sukladnosti godišnjeg stručno-tehničkog pregleda za žičare

MINISTARSTVO POMORSTVA, PROMETA I INFRASTRUKTURE

2200

Na temelju članka 37. stavka 8. Zakona o žičarama za prijevoz osoba (»Narodne novine«, br. 79/07, 75/09, 61/11 i 22/14), ministar pomorstva, prometa i infrastrukture donosi

PRAVILNIK

O IZMJENAMA PRAVILNIKA O IZGLEDU, SADRŽAJU I NAČINU VOĐENJA ZAPISNIKA I DOKUMENATA O SUKLADNOSTI GODIŠNJEG STRUČNO-TEHNIČKOG PREGLEDA ZA ŽIČARE

Članak 1.

U Pravilniku o izgledu, sadržaju i načinu vođenja zapisnika i dokumenata o sukladnosti godišnjeg stručno-tehničkog pregleda za žičare (»Narodne novine«, br. 124/09, 92/12, 128/13 i 144/14) članak 9. mijenja se i glasi:

»Članak 9.

(1) Za postojeće žičare koje su izgrađene prije stupanja na snagu Zakona o žičarama za prijevoz osoba i koje su u uporabi bez uporabne dozvole, odobrenje za rad žičare će se izdati ako žičara ima rješenje o izvedenom stanju ili potvrdu izvedenog stanja sukladno propisu kojim se uređuje gradnja.

(2) Za postojeće žičare koje su izgrađene prije stupanja na snagu Zakona o žičarama za prijevoz osoba i koje su u uporabi bez uporabne dozvole, a koje nemaju rješenje o izvedenom stanju za završenu zgradu iz stavka 1. ovoga članka, iznimno će se najkasnije do 31. prosinca 2017. godine izdati odobrenje za rad žičare ukoliko se godišnjim stručno-tehničkim pregledom utvrdi da su takve žičare održavane u skladu s propisima i tehničkim uvjetima koji se odnose na konstrukciju, opremu, održavanje i opremljenost žičare propisanim uređajima.«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/15-01/183

Urbroj: 530-05-2-1-2-15-2

Zagreb, 13. listopada 2015.

Ministar
dr. sc. Siniša Hajdaš Dončić, v. r.
### NN 116/2015 (26.10.2015.), Pravilnik o izmjeni Pravilnika o dodjeli novčanih sredstava za održavanje eko sustava šaranskih ribnjaka u 2015. godini

MINISTARSTVO POLJOPRIVREDE

2206

Na temelju članka 59. stavka 2. Zakona o morskom ribarstvu (»Narodne novine«, br. 81/2013, 14/2014 i 152/2014) ministar poljoprivrede donosi

PRAVILNIK

O IZMJENI PRAVILNIKA O DODJELI NOVČANIH SREDSTAVA ZA ODRŽAVANJE EKO SUSTAVA ŠARANSKIH RIBNJAKA U 2015. GODINI

Članak 1.

U Pravilniku o dodjeli novčanih sredstava za održavanje eko sustava šaranskih ribnjaka u 2015. godini (»Narodne novine«, br. 82/2015) članak 6. stavak 1. mijenja se i sada glasi:

»(1) Novčana sredstva se isplaćuju u iznosu od 1.050,00 kuna po hektaru proizvodne površine, odnosno u iznosu od 1.500,00 kuna po hektaru proizvodne površine za ribnjake koji se nalaze u zaštićenim područjima, uz uvjet minimalnog prinosa od 500 kg ukupne biomase ribe svih vrsta i kategorija po hektaru proizvodne površine, a sukladno Odluci iz članka 4. ovoga Pravilnika.«

Članak 2.

Ovaj Pravilnik stupa na snagu prvog dana od dana objave u »Narodnim novinama«.

Klasa: 011-02/15-01/13

Urbroj: 525-13/0823-15-8

Zagreb, 22. listopada 2015.

Ministar

Tihomir Jakovina, v. r.
### NN 116/2015 (26.10.2015.), Pravilnik o izmjenama Pravilnika o uvjetima za određivanje područja na kojem će se osnivati ljekarne

116 26.10.2015 Pravilnik o izmjenama Pravilnika o uvjetima za određivanje područja na kojem će se osnivati ljekarne

MINISTARSTVO ZDRAVLJA

2207

Na temelju članka 9. stavka 3. Zakona o ljekarništvu (»Narodne novine«, broj 121/2003, 35/2008 i 117/2008) uz prethodno pribavljeno mišljenje Hrvatskog zavoda za zdravstveno osiguranje i Hrvatske ljekarničke komore, ministar zdravlja donosi

PRAVILNIK

O IZMJENAMA PRAVILNIKA O UVJETIMA ZA ODREĐIVANJE PODRUČJA NA KOJEM ĆE SE OSNIVATI LJEKARNE

Članak 1.

U Pravilniku o uvjetima za određivanje područja na kojem će se osnivati ljekarne (»Narodne novine«, broj 26/2007, 118/2007, 81/2008 i 98/2012) u članku 6. stavak 1. točka 1. mijenja se i glasi:

»1. ako je međusobna udaljenost zračnom linijom do najbliže postojeće ljekarne veća od 3 kilometra,«.

Članak 2.

U članku 7. stavak 2. mijenja se i glasi:

»Iznimno od stavka 1. ovoga članka, ljekarna, odnosno podružnica ljekarničke ustanove može se preseliti bez obzira što ne ispunjava uvjete udaljenosti utvrđene u članku 5. ovoga Pravilnika ako se preseljenjem na novu lokaciju udaljenost zračnom linijom od nove lokacije ljekarne do najbliže ljekarne mijenja za najviše 10% zračne udaljenosti između postojeće lokacije ljekarne i najbliže ljekarne.«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/15-04/30

Urbroj: 534-02-1-1/2-15-01

Zagreb, 20. listopada 2015.

Ministar
prim. Siniša Varga, dr. med. dent., v. r.
### NN 116/2015 (26.10.2015.), Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2209

Na osnovi članka 87. stavka 1. Zakona o obveznom zdravstvenom osiguranju (»Narodne novine«, broj 80/13. i 137/13.) i članka 26. točke 18. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 94. sjednici održanoj 23. listopada 2015. godine, uz suglasnost ministra nadležnog za zdravlje, a prema prethodno pribavljenom mišljenju nadležnih komora, donijelo je

[ODLUKU
 O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O
PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA](dodatni/438126.pdf)

116 26.10.2015 Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

116 26.10.2015 Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja
### NN 117/2015 (27.10.2015.), Odluka o donošenju Višegodišnjeg programa gradnje komunalnih vodnih građevina

117 27.10.2015 Odluka o donošenju Višegodišnjeg programa gradnje komunalnih vodnih građevina

VLADA REPUBLIKE HRVATSKE

2213

Na temelju članka 37. stavka 1. Zakona o vodama (»Narodne novine«, br. 153/09, 63/11, 130/11, 56/13 i 14/14) i članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14), Vlada Republike Hrvatske je na sjednici održanoj 14. listopada 2015. godine donijela

ODLUKU

O DONOŠENJU VIŠEGODIŠNJEG PROGRAMA GRADNJE KOMUNALNIH VODNIH GRAĐEVINA

I.

Donosi se Višegodišnji program gradnje komunalnih vodnih građevina.

Višegodišnji program gradnje iz stavka 1. ove točke sastavni je dio ove Odluke.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/15-04/328

Urbroj: 50301-05/25-15-4

Zagreb, 14. listopada 2015.

Predsjednik
Zoran Milanović, v. r.

[VIŠEGODIŠNJI PROGRAM GRADNJE KOMUNALNIH VODNIH GRAĐEVINA](dodatni/438134.pdf)

117 27.10.2015 Odluka o donošenju Višegodišnjeg programa gradnje komunalnih vodnih građevina

117 27.10.2015 Odluka o donošenju Višegodišnjeg programa gradnje komunalnih vodnih građevina

117 27.10.2015 Odluka o donošenju Višegodišnjeg programa gradnje komunalnih vodnih građevina

117 27.10.2015 Odluka o donošenju Višegodišnjeg programa gradnje komunalnih vodnih građevina

117 27.10.2015 Odluka o donošenju Višegodišnjeg programa gradnje komunalnih vodnih građevina
### NN 117/2015 (27.10.2015.), Odluka o donošenju Višegodišnjeg programa gradnje regulacijskih i zaštitnih vodnih građevina i građevina za melioracije

VLADA REPUBLIKE HRVATSKE

2214

Na temelju članka 37. stavka 1. Zakona o vodama (»Narodne novine«, br. 153/09, 63/11, 130/11, 56/13 i 14/14) i članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14), Vlada Republike Hrvatske je na sjednici održanoj 14. listopada 2015. godine donijela

ODLUKU

O DONOŠENJU VIŠEGODIŠNJEG PROGRAMA GRADNJE REGULACIJSKIH I ZAŠTITNIH VODNIH GRAĐEVINA I GRAĐEVINA ZA MELIORACIJE

I.

Donosi se Višegodišnji program gradnje regulacijskih i zaštitnih vodnih građevina i građevina za melioracije.

Višegodišnji program gradnje iz stavka 1. ove točke sastavni je dio ove Odluke.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/15-04/457

Urbroj: 50301-05/25-15-3

Zagreb, 14. listopada 2015.

Predsjednik

Zoran Milanović, v. r.

[VIŠEGODIŠNJI PROGRAM GRADNJE REGULACIJSKIH I ZAŠTITNIH VODNIH GRAĐEVINA I GRAĐEVINA ZA MELIORACIJE](dodatni/438262.pdf)

117 27.10.2015 Odluka o donošenju Višegodišnjeg programa gradnje regulacijskih i zaštitnih vodnih građevina i građevina za melioracije

117 27.10.2015 Odluka o donošenju Višegodišnjeg programa gradnje regulacijskih i zaštitnih vodnih građevina i građevina za melioracije

117 27.10.2015 Odluka o donošenju Višegodišnjeg programa gradnje regulacijskih i zaštitnih vodnih građevina i građevina za melioracije

117 27.10.2015 Odluka o donošenju Višegodišnjeg programa gradnje regulacijskih i zaštitnih vodnih građevina i građevina za melioracije

117 27.10.2015 Odluka o donošenju Višegodišnjeg programa gradnje regulacijskih i zaštitnih vodnih građevina i građevina za melioracije

117 27.10.2015 Odluka o donošenju Višegodišnjeg programa gradnje regulacijskih i zaštitnih vodnih građevina i građevina za melioracije
### NN 118/2015 (28.10.2015.), Odluka o osnivanju Konzulata Republike Hrvatske u Republici Kabo Verde, sa sjedištem u Praiji

PREDSJEDNICA REPUBLIKE HRVATSKE

2215

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13 i 127/13) te točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-02203/14-05/23, urbroj: 50301-21/21-15-7 od 13. listopada 2015., donosim

ODLUKU

O OSNIVANJU KONZULATA REPUBLIKE HRVATSKE U REPUBLICI KABO VERDE, SA SJEDIŠTEM U PRAIJI

Osniva se Konzulat Republike Hrvatske u Republici Kabo Verde, sa sjedištem u Praiji, na čelu s počasnim konzulom i konzularnim ovlastima nad konzularnim područjem koje obuhvaća cjelokupni teritorij Republike Kabo Verde.

Ova Odluka stupa na snagu danom donošenja.

Klasa: 018-07/15-01/14

Urbroj: 71-05-03/1-15-2

Zagreb, 19. listopada 2015.

Predsjednica

Republike Hrvatske

Kolinda Grabar-Kitarović, v. r.